Λέων Ναρ

Ο Λέων Α. Ναρ (1974- ) είναι συγγραφέας, δρ Νεοελληνικής Φιλολογίας Α.Π.Θ. και εργάζεται ως καθηγητής ελληνικής φιλολογίας στο Αμερικανικό Κολλέγιο Ανατόλια της Θεσσαλονίκης.

 Βιογραφία 
Ο Λέων Α. Ναρ γεννήθηκε το 1974 στη Θεσσαλονίκη. Σπούδασε Κλασική Φιλολογία στο Α.Π.Θ., έλαβε μεταπτυχιακό τίτλο Νεοελληνικής Φιλολογίας, Βιβλιολογίας και Διδακτικής της Λογοτεχνίας από το ίδιο Πανεπιστήμιο (2000) και το 2007 αναγορεύτηκε διδάκτωρ Νεοελληνικής Φιλολογίας Α.Π.Θ. Τον Δεκέμβριο του 2017 ολοκλήρωσε τη μεταδιδακτορική του έρευνα στο Πανεπιστήμιο Μακεδονίας. Το 2019 δίδαξε δημιουργική γραφή στο μεταπτυχιακό πρόγραμμα του Ελεύθερου Ανοιχτού Πανεπιστημίου.

 Έργο 

 Βιβλία 
Το 2007 εξέδωσε (σε συνεργασία με τον Γιώργο Αναστασιάδη και τον Χρήστο Ράπτη) το βιβλίο Εγώ ο εγγονός ενός Έλληνα: Η Θεσσαλονίκη του Νικολά Σαρκοζί (εκδ. Καστανιώτης), το οποίο μεταφράστηκε και στα γαλλικά. Το 2009 εκδόθηκε το δίτομο έργο του Ναρ με τίτλο Γιωσέφ Ελιγιά: Άπαντα (εκδ. Γαβριηλίδης), ενώ την ίδια χρονιά επιμελήθηκε το επετειακό λεύκωμα 25 χρόνια Ιανός. Το 2011 κυκλοφόρησε το δίγλωσσο (σε ελληνική και αγγλική γλώσσα) βιβλίο του Το μέλλον του παρελθόντος: Θεσσαλονίκη 1912-2012 (εκδ. Καπόν), με φωτογραφίες του Γιώργη Γερόλυμπου, καθώς και τη μελέτη του Ισραηλίτες Βουλευτές στο Ελληνικό Κοινοβούλιο, που επιμελήθηκε το Ίδρυμα της Βουλής των Ελλήνων. Το 2014 κυκλοφόρησε το βιβλίο του με τίτλο Το παιχνίδι της εξέδρας σχολιασμένα συνθήματα από τα ελληνικά γήπεδα (εκδ. Μεταίχμιο).Το 2017 κυκλοφόρησε από τις εκδόσεις Ευρασία το θεατρικό του έργο Δεν σε ξέχασα ποτέ, μαζί με cd των σεφαραδίτικων τραγουδιών της ομώνυμης παράστασης, που ανέβηκε το 2017 από το Κρατικό Θέατρο Βορείου Ελλάδος. Το 2018 κυκλοφόρησε το βιβλίο Ξανά στη Σαλονίκη: Η μετέωρη επιστροφή των Ελλήνων Εβραίων στον γενέθλιο τόπο (1945-46) από τις εκδόσεις Πόλις. Το 2020 κυκλοφόρησε από τις εκδόσεις Ιανός η τρίγλωσση έκδοση (σε ελληνικά, αγγλικά και ισπανοεβραϊκά) με δική του επιμέλεια και πρόλογο του Νίκου Ορδουλίδη το βιβλίο/cd I Remember... Θυμάμαι, με υλικό από το μουσικό αρχείο του Αλμπέρτου Ναρ. Το 2022 κυκλοφόρησε από τις εκδόσεις Πατάκη το βιβλίο "Να βρω ξανά του νήματος την άκρη." Σχεδίασμα ποιητικής βιογραφίας του Θανάση Παπακωνσταντίνου.

 Εισηγήσεις - Δημοσιεύσεις - Επιμέλειες 
Eχει εκφωνήσει 58 εισηγήσεις σε επιστημονικές συναντήσεις (συνέδρια-ημερίδες-στρογγυλά τραπέζια, με ενδεικτικούς φορείς διοργάνωσης: Παιδαγωγικό Ινστιτούτο Βαυαρίας, Υπουργείο Εξωτερικών Γερμανίας, Ίδρυμα Fulbright, Αριστοτέλειο Πανεπιστήμιο Θεσσαλονίκης, Πανεπιστήμιο Ιωαννίνων, Πανεπιστήμιο Μακεδονίας, Freie Universität Berlin, αλλά και σε συνεργασία με Υπουργεία, Περιφέρειες και Δήμους στην ελληνική επικράτεια. Έχει δημοσιεύσει περισσότερα από 90 κείμενα σε περιοδικά (έντυπα ή ηλεκτρονικά) για θέματα φιλολογίας, ιστορίας και λογοτεχνίας, καθώς και 12 κείμενα σε συλλογικούς τόμους. Στις δημοσιεύσεις του συμπεριλαμβάνονται επίσης περισσότερες από 70 βιβλιοκρισίες, ενώ έχει μιλήσει σε 280 παρουσιάσεις βιβλίων Ελλήνων και ξένων συγγραφέων, ανάμεσα σε άλλες και άλλους, των: Γιώργου Σκαμπαρδώνη, Νίκου Δαββέτα, Έλενας Χουζούρη, Θανάση Τριαρίδη, Ισίδωρου Ζουργού, Θωμά Κοροβίνη, Σοφίας Νικολαϊδου, αλλά και Τζόναθαν Κόου, Αγκάτα Τουσίνσκα, Βικτώρια Χίσλοπ, Φίλιπ Κέρ,  Σωσάννα Μπουκόφσκα κ.ά. Έχει επιμεληθεί 9 βιβλία ιστορικού περιεχομένου και παιδικής λογοτεχνίας.

 Θέατρο 

 Δεν σε ξέχασα ποτέ, Κρατικό Θέατρο Βορείου Ελλάδος, σκηνοθεσία Μιχάλης Σιώνας, 31 Mαρτίου 2017, Μέγαρο Μουσικής Θεσσαλονίκης. 
 Live Streaming, σκηνοθεσία Αντώνης Καραγιάννης, 4 Φεβρουαρίου 2023, Θέατρο Faust.
 Madre Salonico, σκηνοθεσία Βίκτωρ Αρδίττης, 4 Απριλίου 2025, Εναλλακτική Σκηνή της Εθνικής Λυρικής Σκηνής.

 Άρθρα 
Ο Λέων Α. Ναρ είχε μόνιμη στήλη στις εφημερίδες Έθνος (2017-2018) και Μακεδονία της Κυριακής (2006-2008) και είναι μέλος της Συντακτικής Επιτροπής του περιοδικού Θεσσαλονικέων Πόλις.

 Εργογραφία 

 Βιβλία 
 Εγώ, ο εγγονός ενός Έλληνα: Η Θεσσαλονίκη του Νικολά Σαρκοζί, Καστανιώτης, Αθήνα, 2007 [Μεταφράστηκε και στα γαλλικά: Μoi, lepetit-Filsd’ un Grec, Kastaniotis, Athens, 2008].
 Γιωσέφ Ελιγιά: Άπαντα, τόμοι 2, Γαβριηλίδης, Αθήνα, 2009.
 Το μέλλον του παρελθόντος: Θεσσαλονίκη 1912-2012, Καπόν, Αθήνα, 2011 [Σε ελληνική και αγγλική γλώσσα, με φωτογραφίες του Γιώργη Γερόλυμπου].
 Ισραηλίτες Βουλευτές στο Ελληνικό Κοινοβούλιο (1915-1936), Ίδρυμα της Βουλής των Ελλήνων, Αθήνα, 2011.
 Το παιχνίδι της εξέδρας: Σχολιασμένα συνθήματα από τα ελληνικά γήπεδα, Μεταίχμιο, Αθήνα, 2014 [Με πρόλογο του Παύλου Τσίμα].
 Δεν σε ξέχασα ποτέ, Ευρασία, Αθήνα, 2017 [Με cd σεφαραδίτικων τραγουδιών της ομώνυμης παράστασης που ανέβηκε από το Κρατικό Θέατρο Βορείου Ελλάδος το 2017].
 Ξανά στη Σαλονίκη: Η μετέωρη επιστροφή των Ελλήνων Εβραίων στον γενέθλιο τόπο (1945-46), Πόλις, Αθήνα, 2018 [Με πρόλογο του Στράτου Δορδανά, υποψήφιο για το Κρατικό Βραβείο Μαρτυρίας-Bιογραφίας-Χρονικού-Ταξιδιωτικής Λογοτεχνίας].
 I Remember...Θυμάμαι, Iανός, Θεσσαλονίκη, 2020 [Τρίγλωσση έκδοση, σε ελληνική, αγγλική και ισπανοεβραϊκή γλώσσα, με πρόλογο του Νίκου Ορδουλίδη και cd που βασίζεται στο μουσικό αρχείο του Αλμπέρτου Ναρ].
 «Να βρω ξανά του νήματος την άκρη...». Σχεδίασμα ποιητικής βιογραφίας του Θανάση Παπακωνσταντίνου, Πατάκης, Αθήνα, 2022 [Με πρόλογο του Άκη Σακισλόγλου].

 Επιμέλειες 

 Α. Βιβλίων 
 Αλμπέρτος Ναρ, «Κειμένη επί ακτής θαλάσσης…», Μελέτες και άρθρα για την εβραϊκή κοινότητα Θεσσαλονίκης, Universtity Studio Press, Θεσσαλονίκη, 1997 [φιλολογική επιμέλεια].
 Αλμπέρτος Ναρ, Επιπόλαιος επί πόλεως, Πεζά κείμενα 1998-2003, Universtity Studio Press, Θεσσαλονίκη, 2007 [επιμέλεια τόμου].
 Φώτης Κόκαλας, Σπάστε τα δεσμά, Σίρρις, Θεσσαλονίκη, 2002 [φιλολογική επιμέλεια].
 «25 χρόνια Ιανός», Λεύκωμα με αφορμή τη συμπλήρωση της 25ετίας του Ιανού, Ιανός, Θεσσαλονίκη, 2009 [επιμέλεια τόμου].
 I Remember… Θυμάμαι, Ιανός, Θεσσαλονίκη, 2020 [επιμέλεια].
 Αλμπέρτος Ναρ, Τα τραγούδια μας. Ανθολογία Σεφαραδίτικων τραγουδιών της Θεσσαλονίκης, Ιανός, Θεσσαλονίκη, 2021 [επιμέλεια τόμου].

 Β. Παραμυθιών 
 Η Τρισεύγενη (ή τα τρία κίτρα), Σίρρις, Θεσσαλονίκη, 2006.
 Ο Σταχτοπούτης, Σίρρις, Θεσσαλονίκη, 2006.
 Ο Μέγας Αλέξανδρος και το αθάνατο νερό, Σίρρις, Θεσσαλονίκη, 2006.

 Γ. Τηλεόραση - Κινηματογράφος 
 «Ταξίδι στις ράγες του χρόνου» από το Τραμ στο Μετρό [Ντοκιμαντέρ που προβλήθηκε στην ΕΤ3, 2012, επιμέλεια Κώστας Μπλιάτκας και παρουσίαση Μάρνη Χατζηεμμανουήλ, ως ιστορικός-επιστημονικός σύμβουλος].
 Καναρίνι μου γλυκό [Ντοκιμαντέρ του Ρόι Σερ για τη Ρόζα Εσκενάζυ, 2011, ως σύμβουλος].

 Πηγές 
http://www.biblionet.gr/

http://parallaximag.gr/

 Παραπομπές 

Κατηγορία:Έλληνες συγγραφείς του 21ου αιώνα
Κατηγορία:Έλληνες φιλόλογοι